[{"text_idx": "#000001", "text": "Dros y ddwy flynedd diwethaf yn Gwelliant Cymru, rydym wedi bod yn gweithio gyda dros 1,800 o bobl i greu Llwybr Safonau Gofal Dementia ar gyfer Cymru Gyfan. Rydym yn falch iawn o\u2019i gyhoeddi heddiw."}, {"text_idx": "#000002", "text": "Nod y safonau yw gwella gofal dementia i unigolion a\u2019u gofalwyr, trwy ddarparu llwybr clir tuag at weithredu safonau effeithiol yng ngofal dementia yn ystod y ddwy flynedd nesaf."}, {"text_idx": "#000004", "text": "Hoffem ddiolch i\u2019r unigolion a\u2019r sefydliadau sydd wedi rhannu eu gwybodaeth a\u2019u profiadau o ofal dementia i helpu i sicrhau bod y safonau\u2019n briodol ac yn effeithiol. Maent wedi cynnwys pobl sydd a\u0302 phrofiad byw o ddementia, eu gofalwyr, timau\u2019r GIG, gofal cymdeithasol, ymchwilwyr, Alzheimer\u2019s Society Cymru, Age Cymru a llawer o sefydliadau trydydd sector a sefydliadau partner eraill. Mae pobl wir wedi ymrwymo i ddatblygu\u2019r safonau ac i\u2019r gwaith wrth symud ymlaen a fydd, gobeithio, yn cael effaith gadarnhaol ar fywydau pobl."}, {"text_idx": "#000005", "text": "Mae wedi bod yn fraint clywed straeon pobl am ofal da a lle gall dulliau fod yn well. Mae\u2019r straeon hyn wedi bod yn allweddol wrth lunio\u2019r 20 safon. Bydd yn rhaglen heriol, ond byddwn yn cyflawni\u2019r nodau hyn gyda chefnogaeth a chymorth ein partneriaid."}, {"text_idx": "#000006", "text": "Lluniwyd yr 20 safon hyn i fod yn rhai deinamig ac maent yn ymateb i werthuso a thystiolaeth gefnogol. Maent yn rhan o bedair thema: Hygyrch, Ymatebol, Taith, Partneriaethau a Pherthnasoedd, ac mae\u2019r rhain wedi\u2019u hategu gan Garedigrwydd a Dealltwriaeth."}, {"text_idx": "#000008", "text": "Dywedodd pobl wrthym yn ystod y cyfnod cwmpasu ei bod yn bwysig i bob rhanbarth gael cyfle i alinio gwaith presennol, adolygu systemau, adolygu adnoddau ac ymgysylltu a\u0302 chymunedau a phartneriaid i ddatblygu dull integredig rhanbarthol o roi\u2019r safonau dementia ar waith."}, {"text_idx": "#000009", "text": "Trwy beidio a\u0302 chyflwyno\u2019r safonau ar unwaith a chynnig lle a chyfnod o amser ar gyfer asesu parodrwydd a chynllunio, byddwn yn darparu gofal dementia mwy cadarn a fydd yn gwireddu nod y safonau."}, {"text_idx": "#000010", "text": "Mae ti\u0302m gofal dementia Gwelliant Cymru a\u2019i bartneriaid yn edrych ymlaen at ymgysylltu a\u0302 fforwm dementia pob rhanbarth yng Nghymru i wneud trefniadau i gwrdd a\u0302 nhw ac i ddarparu cyflwyniad manwl a sesiwn holi ac ateb ar y weledigaeth, y safonau a\u2019r fframwaith cyflawni."}, {"text_idx": "#000016", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]